  Туспуктэм: vk.com (Елена Перевозчикова) Майя Бывальцева Шарканын Григорий Верещагин нимо ёрос премиез Пороз гуртысь арлыдоослэн огазеяськонзылы сётӥзы. Данъетэн пусъён 12-тӥ ползэ ортчиз ни. Со сярысь «Шаркан» интывыл ёзэтлэн но «Удмурт Кенеш» огазеяськонлэн ёрос ёзэтэзлэн кивалтӥсез Елена Перевозчикова ивортӥз. « Пороз гуртысь арлыдоослэн огазеяськонзылы 35 арлэсь уно ини. Та зэмос огазеяськон, кудиз тыршыса ужзэ нуэ 12 инъетъёсъя. Ёросысь калык соглаш луоз, Порозысь арлыдоосты удмуртлыкез тужгес но яркыт, пайдаё но быгатыса утисьёс полы пыртӥмы ке. Малы ке шуоно та огазеяськон удмырт кылэз, лулчеберетэз азинтон ужез нуон бордын юн кусып возе нылпи садэ ветлӥсьёсын, школаосын дышетскисьёсын, лулчеберет удысын тыршисьёсын » Елена Перевозчикова, «Удмурт Кенеш» огазеяськонлэн ёрос ёзэтэзлэн кивалтӥсез Солэн верамезъя, 2012-тӥ но 2019-тӥ арын коллектив ёрослэн Данъян пул вылаз пыртылэмын вал, нош кыкез ёзчиосыз – Розалия Чузова но Людмила Рудина – ёрослэн дано адямиосыз луо. Огазеяськон бадӟым уж уэ шаертодон удысын, нимысьтыз книгаосс но поттӥзы ни. Пороз гуртысь арлыдоос удмурт лулчебертэз Удмуртиысь, Росси улосвылъёсысь но кунгож сьӧрысь куноослы возьмато. Тодэ вайытом, Пичи Пургаын Семён Самсонов нимо ёрос премилэсь лауреатъёссэ пусйизы. Тегъёс: Удмуртия Шаркан данъетъёс удмуртлык  